Document ID: /roh_data/filtered/fineweb-2-filterrobots_roh.jsonl.gz/29486

La suprastanza communala d’Alvagni aveva decidì, ch’ils zains na duessan betg pli tutgar durant la notg. La raschun era ina reclamaziun d’in convischin che fascheva valair ch’i na saja betg pussibel da durmir tut la notg pervi da la canera.
La plaiv da la vischnanca aveva fatg valair, ch’ella saja responsabla per ils zains e na vuleva betg dar ora la clav ch’è necessaria per programmar da nov ils zains. La vischnanca politica d’Alvagni aveva previs dad abolir il tutgiez davent da las 22:00 la saira enfin las 6:00 la damaun.
RR novitads 12:00